
Predragi u Isukrstul 


Jedan od najzamašnijih dogadjaja u životu Katoličke 
Crkve u prošloj godini jest bez sumnje uvedenje novoga blag- 
dana u počast Krista Kralja. Svuda se u našoj biskupiji taj 
blagdan slavio s najvećom svečanošću, što će se na isti način 
svake godine obnavljati. Sv. Otac Papa Pijo XL. uveo je novi 
blagdan s posebnim encikličkim pismom, koje Vam se prošlog 
oktobra čitalo i ujedno  obrazložilo u nedjelje prije samog 
blagdana, Stalno ste svi s posebnim nutarnjim veseljem i ve. 
likim zadovoljstvom uzeli na znanje vijest o blagdanu Krista 
Kralja, jer već od svojih mladih dana gledate u Isusu Kristu 
ne samo Spasitelja svoga, nego i drugu božansku osobu te go- 
spodara, kome su podčinjeni nebo i zemlja. Nas pak upravo 
ta prevažna činjenica nuka, da često i rudo razmišljamo o 
vlasti Isusa Krista Kralja i o kraljestvu njegovu. Svrha naša 
na svijetu jest, da Boga upoznamo, da ga ljubimo, da mu slu- 
žimo te tako sebe spasimo. Budući je Isus Krist naš Bog i naš 
Kralj i Gospodar, to nema po nas važnije stvari, nego da se 
s Njime što bolje upoznamo, e da Ga možemo što više ljubiti, 
što ljepše služiti te tako sebi u životu na zemlji i nakon smrti 
u kraljestvu Njegovu jedno mjesto osigurati. Evo razloga, 
radi kojeg hoću, da nadovezujući na prošlogodišnje uvedenje 
blagdana Krista Kralja, posvetim ovu svoju korizmenu posla- 
nicu istome Kristu Kralju, da vidimo: 1) Na koji On način vla- 
da u ljudskome rodu; 2) koje posebne odlike pokazuje Njego- 
Vo kraljestvo; 3) koja velika prava imamo i koje dužnosti 
treba da vršimo u tom kraljestvu, 


Mo 


1. Crkva Katolička - Krist Kralj na zemlji. 


Naš Spasitelj Isus Krist svojim je uzašaščem na nebo pre- 
stao boraviti tijelom u ljudskome društvu na zemlji. Tim je 
činom postao On za nas nevidljiv. Na još je Danijel proricao 
o njemu: »I dade mu se vlast i slava i carstvo, da mu služe 
svi narodi i plemena i jezici; vlast je njegova vlast vječna, 
> ne će proči i carstvo se njegovo ne će rasuti.« (Dan 7. 

Kako može vršiti svoju vlast kao Kralj, komu treba dn 
služe svi narodi i plemena i jezici, ako se nalazi na nebu, gdju 
ša ljudi ne mogu ni vidjeti ni čuti? Jer ljudsko je društvo 
glavar sam mora da se vidljivo ističe kao takav sad davajući 
odredbe sad sudeći sad opet izričući kazne! 

Sve to vrijedi još posebice o Kristu, o kome je još prije 
njegova začeća rekao arkandjeo Gabrijel Bl. Dj. Mariji: »Kra. 
ljevat će u domu Jakobovu uvijeke i kraljestvu njegovu ne 
će biti kraja« (LE 1, 31), te je apostol Ivan govorio o njemu, 

da ima na haljini i na bedru svome napisano: »Kralj kraljeva 
i gospodar sospodara« (Otkr. 19, 16). Poviše je sam Isus na- 
glasio o sebi: »Dana mi je sva vlast na nebu i na zemlji« (Mt 
28, 19). Krist kao čovjek ima dakle svu vlast na nebu i na 
zemlji; sve gospodstvo nad svijetom pripada njemu. On ie 
vihovni zakonoša; on vrhovni sudac svakome pojedincu, sva- 
koj obitelji, svakome narodu, čitavome ljudskome rodu; cn 
»ima ključeve od smrti i podzemlja« (Otkr 1, 18) te time vr- 
hovnn izvršnu vlasi, da može svoje odredbe i svoje osude 
neizbježivo prosesti. Sve to sadržava njegova kraljevska 
riast. Kako se dakle tom vlašću služi, da ljudima vlada, kad 
se nalazi On na nebu, te je za nas nevidljiv? 

Istina je, nalazi se On na nebu, ali prije svoga polaska 
ustanovio je i uredio Crkvu, kojoj je predao svoju kraljevsku 
vlast, da njome upravlja u ime njegovo i za svrhe njegove ra 
slav Božju i spasenje neumrlih duša. Izabrao je Petra za 
zamjenika sv&ga i poglavara Crkve. njemu je predao vlast, 
da pase janjce i ovce njegove (Iv 21, 15 sl), niemu je uručic 
ključeve kraljestva nebeskoga, njemu vlast, da bude svezano 
na nebesima, što će svezati na zemlji i da bude razriješeno 
i na nebesima, štogod će razriješiti na zemlji (Mt 16, 19). Iza- 
brao je poviše apostole, a medju njima Petra kao njihova po- 
flavara te im rekao; »Kao što je Otac poslao mene i fa šaljem 
vas (Iv 20, 21); njima je dao Duha Svetoga te vlast, koja pri- 
pada inače samome Bogu, da mogu pokajanim grijehe opra- 
štati« (Iv 20, 22. 23), A prije svoga polaska na nebo naredio 
im je, da idu i naučavaju sve narode krsteći ih u ime Oca 
i Sina i Duha Svetoga i učeći ih, da drže sve ono, što im je 
on zapovijedio (Mt 28, 19, 20), 

Tako je Gospodin Isus Krist poskrbio, da se njegovo 
spositeljsko djelo nastavlja do kraja svijeta. Crkva je Kato- 
lička, kojoj je to djelo povjereno i koja to provadja od onog 
dana, kad je Duh Sveti došao na apostole, te je sv. Petar kao 
pivi izmedju apostola pozvao narode, da čine pokoru te se 
svaki krsti u ime Isusa Krista za oproštenje grijeha svojih 
(Dj Ap 1, 38). Toj Crkvi pripadaju naravski takodjer sva ona 
kraljevska prava, kojim se Isus Krist odlikuje. 


Ona nije samo njegova zamjenica kod spasavanja duša, 
ona se radi svoga postanka i svoje zadaće i osobito radi svo- 
jih odnosa prema Kristu izravno nazivlje tijelo Kristovo. 
»On je glava tijela Crkve«, kaže sv. Pavao (Kol 1, 18). 
Pojedini su vjernici udovi Kristovi, jer su članovi Crkve, uči 
isti apostol na drugome mjestu (1 Kor 6, 15), jer »Vi ste 
tijelo Kristovo i udovi jedan drugomu« (1 Kor 12, 27). Pače 
radi velikog tajinstvenog jedinstva Crkye s Kristom sv. Pavao 
naučava, da je Crkva sam Krist. On istovjetuje Krista s Cr- 
kvom, njegovim duhovnim tijelom, kad n. pr. piše: »Jer kao 
što je tijelo jedno, te ima mnoće udove, a svi udovi tijela 
premda su mnogo, jedno su tijelo, tako i Krist« (1 Kor 12, 12), 
a Krist je ovdje njemu mnoštvo vjernika, t. j. Crkva Katolička. 


Vidljiva dakle Crkva Katolička zamjenjuje Krista, koji 
se sa svojim vidljivim tijelom nalazi na nebu, za sva vremena 
ovdje na svijetu. Ona ne će radi toga nikada propasti, jer 
»vrata je paklena ne će nadvladati« (Mt 16, 18), sam Krist bit 
će s njome »u sve dane do svršetka svijeta« (Mt 28, 20). U 
tome se već pokazuje jedno odličje, što je Crkva ima radi 
svoje sveze s Kristom: ona je kaošto on sam, vječno nepobje- 
diva i vječno mlada, doista divno odličje, kojim se ne ponosi 
nijedan kralj i nijedno kraljestvo na svijetu. Rod za rodom 
pada u grob, države se radjaju, dižu se te djeluju, jedne kratko 
doba druge čitava stoljeća, ali i one prestaju i druge tvorbe 
zauzmu njihova mjesta; jedna vrsta ljudske uljudbe mijenja 
drugu, sav se život ljudski razvija u jednom ili drugom obliku 
od kolijevke do smrti, samo Krist u svojoj Crkvi živi i kra- 
ljuje u vječnoj mladosti, neznajući za umiranje i smrt! 

Dakako da je Kristovo kraljestvo druge naravi nego bilo 
koje kraljestvo zemaljskog porijekla.  »Kraljestvo moje nije 
od ovoga svijeta«, naglasio je Krist sam pred Pilatom (Iv 18, 
36). Ono je u prvome redu duhovno, t. j. ono se proteže na 
život ljudskih duša, ukoliko su one podložne Bogu, te na 
vnaj red, koji je Bog propisao, da mu ljudi služe i svoje duše 
spasu. Taj red, koji sadržava istine, koje treba vjerovati; zapo- 
vijedi i propise, prema kojim treba živjeti; sredstva, koja treba 
za život duše upotrebljavati, čuva i pruža nepogriješivo, pot- 
puno i savršeno jedino Katolička Crkva kao Kristovo kralje- 
stvo na ovome svijetu. 


Sam je Krist tačno odredio, tko joj pripada, a tko joj no 
pripada, kad je naredio apostolima: »Idite po svemu svijetu 
i propovijedajte evandjelje svakome stvorenju! Koji uzvjeruje 
i pokrsti se, spast će se, a koji ne uzvjeruje, osudit će se« 
(ME 16, 15. 16). Radi toga naučava već sveti Ciprijan (f 258): 
»Tko ostavi Crkvu Kristovu, ne će imati ni nagrade od Kri- 
sta. Tko nije u jedinstvu s njome, ne vrši zakona Božjega. nemn 
vjere Oca i Sina, nema ni života ni spasa« (De Unit. Eccl. n, 6). 
Sv. Augustin naglasuje isto:  »Izvan Crkve Katoličke može 
(t.j. onaj, koji njoj ne pripada ili je otpao od nje) imati sve, 
samo se ne može spasti. Može imati časti, može primati i dje- 
liti sakramente, može pjevati aleluja, može u ime Oca i Sina 
i Duha Svetoga vjeru i imati i propovijedati, može odgova- 
rati Amen, može držati Evandjelje, ali nikada ne će polučiti 
spasenje, osim u Crkvi Katoličkoj.« Krist Kralj i Njegovo 
kraljestvo Crkva Katolička su jedno te isto, to jasno slijedi 
takodjer iz samih Kristovih riječi: »Tko vas — to je apostole 
ili Crkvu — sluša, mene sluša, i tko vas prezire mene pre- 
zire. A tko mene prezire, prezire Onoga, koji je mene po- 
slao« (Lk 10, 16). Tako može govoriti o sebi i o svojem kra- 
ljestvu samo onaj, kome je sva vlast dana na nebu i na zemlji, 

Kristovo kraljestvo proteže se na sva vremena i na sve 
narode. Nijedan čovjek nije od njega izuzet. Svi ljudi spadaju 
pod “last Kristovu dotično njegove Crkve.  »Koji uzvjeruje 
i pokrsti se« — t. j. tko postane članom Kristove Crkve --- 
»spast će se; a koji ne uzvjeruje« — £. j. tko nema volje te po 
vlastitoj krivnji ne će da postane članom njezinim, dotično 
tko ne će da živi, kako to vjera odnosno ako je poganin, za- 
kon naravi propisuje — »osudit će se.« Vlast, kojom se Krist 
preko svoje Crkve služi, obuhvata ne samo one, koji se na- 
laze u Crkvi Katoličkoj, nego i one, koji su izvan nje pače 
i one koji su izvan kršćanske vjere uopće. 

Premda je njegova vlast i njegovo kraljestvo u prvom re- 
du duhovnog značaja, premda zasjeca u prvome redu samo 
u ono, što se odnosi na otkupljenje ljudskoga roda i spasava- 
nje duša, ipak razumije se samo po sebi, imaju Krist i Njegova 
Crkva pravo na potpunu i neograničenu slobodu kod dje- 
latnosti svoje za proslavu Božju i spasenje duša; poviše pravo da 
proniknu svojim načelima i svojim duhom svako ljudsko dru- 
štvo, u prvom redu obitelji, općine, narode i same države; 
napokon pravo, da slobodno raspolažu sa svim onim stvari- 
ma, što su im potrebite u nastojanju, da postignu svoje visoke 
duhovne ciljeve. 

To treba, da se kratko istakne, jer dobra, što ih Katolička 
Crkva predstavlja i nudja, božanske su vrijednosti; duše, koje 
ona Kristu osvaja, neumrle su; u vječnost sižu i ciljevi, radi 
kojih ona postoji i za koje se žrtvuje, stoga je jasno, da je njoj, 
Crkvi kao Kristovu kraljestvu, sve podredjeno, što je prv- 

lazno, zemaljsko, časovito. Nema riječi, kojima bismo veleb- 
nost Kristove Crkve primjerno mogli opisati i dostojanstvo 
njezino ocrtali, Ona zbiljski neizmjerno nadmašuje svako 
svjetsko, svako čisto ljudsko društvo. Čitave knjige mogle bi 
se napisati o kraljestvu Kristovu, o Crkvi Katoličkoj. Ovdje 
smo htjeli samo ustanoviti, da je Crkva Katolička kao Krist 
sam pozvana, da vrši njegova kraljevska prava medju nama, 
da širi njegovo kraljevstvo do kraja svijeta, da posreduje ljud- 
skome rolu sve one neizmjerne blagodati, koje je Krist živo- 
tom i smrću svojom zaslužio, 


2. Crkva. Katolička kao Kristovo 
kraljestvo. 


Nije moguće, da Vam ovdje sve ono bogatstvo iznesem 
i orišem, koje nam je Isus Krist stekao, iznijet ću samo one 
njegov.» strane, koje označuju Crkvu Kristovu kao kraljestvo 
istine, kraljestvo pravde, kraljestvo ljubavi, da ne bude nijed- 
noga medju Vama, koga ne bi to bogatstvo zanijelo, da se 
Crkvi ujedno ne divi i da je svim srcem svojim ne ljubi. 

a) Kraljestvo istine. 

Crkva Katolička je kraljestvo istine. »Ja sam svijetlo svi- 
jeta«, rekao je o sebi Isus Krist (Iv 8, 12). Kaošto nam se u 
svijetlu jasnog podnevnog sunca prikazuje sve čisto i bistro, 
te nema nikak /ih tmina, nesigurnosti i zagonetaka, jer je sve 
pred našim očima otvoreno, tako nam nauka Isusa Krista do- 
nosi odgovor i jasnoću u sva najvažnija pitanja o životu naših 
duša. Otkuda je svijet i koju imade svrhu; otkuda je čovjek 
i koju svrhu ima naš život; otkuda i zašto je toliko zla na svi- 
jetu; da li je Bog i ako jest, koji su odnosi izmedju njega i ljud- 
skog roda; da li je čovječja duša neumrla i koja je sudbina 
njezina poslije smrti; koju zadovoljštinu treba da Bogu dadeš, 
ako si načinio zlo — takova i druga slična pitanja uvijek se 
dizala u ljudskim dušama, ali nitko nije znao, da jasno i ko- 
načno na nje odgovori. Najbistrije glave i najveći veleumi kod 
Grka i Rimljana i drugih naroda n, pr. u Indiji i Kini, mučili se 
i razmišljali, da bi našli zadovoljiva i konačna rješenja na prije 
spomenuta najvažnija pitanja po naš život, ali se sve njihovo 
istraživanje svršilo samo u novim zabludama ili u najboljem 
slučaju s bolnom dvojbom u duši. Prave sigurnosti nijesu mogli 
nikada polučiti. M*esto u svijetlu istine nalazili su se u tmini. 
Živjeli su i umirali, ali nijesu znali, što će biti s njima. Izuzetak 
od toga bili su samo Židovi radi posebnog zadatka, što im ga 
je Božja Promisao povjerila. 

Ali došao je Isus Krist, svijetlo od svijetla, i začule se 
njegove riječi, koje je podkrepio božanskom svetošću svoga 
živola, svojim divnim čudesima te napokon najkrutijom smrću, 

kojo; se on za jamstvo nauke svoje predao, i sunce je zasjalo 
istine nad ljudskim rodom, najljepše sunce, koje je rastjeralo 
sve tmine i sjene u pitanjima, koja su za čovjeka najvažniju. 
On je Kralj istine, pače istina sama, »Ja sam put i istina i ži. 
\ol« (Iv 14, 6). »Ja sam svijetlo svijeta. Tko ide za mnom, ne 
će hodati u tmini, nego će imati svijetlo života« (Iv 8, 12). 
Ovako je govorio on sam o sebi. Mi po njemu tačno i jasno 
znademo, od kuda je svijet i tko je stvorio svijet i samoga 
čovjeka; mi dobro znademo, od kuda je sve zlo na zemlji, i da 
je s grijehom došlo u ljudsko društvo; dobro znademo, da jesi 
Bog i koje su njegove zapovijedi i koje su dužnosli, što ih 
imamo prema njemu, i što treba činiti da polučimo oproštenje 
grijeha; dobro znademo, da ima život u vječnosti; da je bio 
ljudski rod osudjen na vječnu propast, ali je došao Spasitelj, 
koji ća otkupio, otvorio mu nebo, ustanovio Crkvu te mu 
s njome dao blagodat svetih sakramenata; mi ne živimo u 
tmini; jer Isus Krist vlada nad nama kao Kralj istine! Za nj 
vrijede riječi: »Sve su zapovijesti tvoje istina« (Ps 1i8, 151), 
Članovi smo njegova kraljestva; u tome kraljestvu znade sva- 
ki, što treba da čini, da postigne svrhu svčga života. I kad hi 
nastala u društvu koja pomutnja, vidljivi poglavar Kristove 
Crkve Sv. Otac Papa u Rimu, ima kao zamjenik nevidljivog 
Krista Kralja, da Crkvi nepogrješivo tumači objavljenu istinu, 
te da vjernicima otkriva i pokazuje one staze, koje jedine vode 
sigurno i izravno k Bogu i spasenju. Veselimo se, da smo čla- 
novi Katoličke Crkve i da smuv s njome u kraljestvu istine. 


Samo Crkva Katolička može s Kristom kazati o sebi: »Ja 
sam svijetlo svijeta«, samo ona kao drugi Krist govoriti: 
»Ja sam put, istina i život«. Ima i drugih crkava i drugih 
vjerskih udruženja; i mnogi od Vas, predragi vjernici, koji ste 
radi svoje zarade ili iz drugih razloga pošli u svijet i boravili 
đalekn od rodjenog mjesta, biste mogli odmah jedno ili drugo 
takovo udruženje vavesti, ali dobro pamtite, nijedno nije kra- 
ljestvo istine, jer kraljestvo 'stine sagradjeno je na Pelru pre: 
ma riječima, koje je opet sama vječna istina Isus Krist govo- 
rio: »Ti si Peta i ra toj stijeni sagradit ću Crkvu svoju, i vrata 
je paklena ne će nadvladati« (Mt 16, 18). Petar se pak nalazi 
u rimskim papama, koji su njegovi pravovaljani i neosporivi 
nasljednici te primaju prema tome kao njegovi baštinici od 
Isusa Krista iste velike povlastice, što ih je bio Petru podije- 
lio. Od svega početka imala je Crkva Katolička kao kralje- 
<tvo istine velikih neprijatelja u svijetskoj vlasti: od rimskih 
careva do sadanjih progonitelja u Meksiku, u duševnom svijetu 
od nekadašnjih krivovjeraca gnostika i arijenaca do današnjih 
starokatoLxa i raznih odmetnika, velikih neprijatelja u neću- 
dorednom životu, u oholosti i neznanju, ali istina je nepobje- 
diva, tim više, ako je ta istina sam Bog Isus Krist, dotično 
Cikva s Petrom na čelu, kojoj je povjerio sve blago svojih ob- 

iavljenih istina, Iz svega srca ljubimo Crkvu Katoličku, to živo 
i vidljivo kraljestvo istine, te stojmo uvijek čvrsto uz rimskoga 
Papu, uvijek svijesni, da smo »narod pravedni, koji čuva isti. 
nu« (Iz 26, 2) te je pripravan, da se radije svega odreče nego 
da nju ostavi, 


b) Kraljestvo pravde i pravednosti. 


Crktva Kristova je takodjer kraljestvo pravde i praved- 
nosti. Bezbrojna su mjesta u svetome pismu, gdje se veliča 
pravednost Božja. »Gospode, Ti si pravedan i pravedne su sve 
Tvoje rasude i svi su Tvoji putevi milosrdje i istina i pravda«, 
tako se molio Tobija Bogu (Tob 3, 2) i istu molitvu opeluju 
proroci i svi pravednici Staroga zavjeta. Sv. Pavao pak u No- 
vom zavjetu naglasuje, »da je sud Božji prema istini« (Rim 2, 
2), »koji će platiti svakomu po djelima njegovim« (Rim 2, 6), 
jer »Bog ne gleda tko je tko« (Rim 2, 11). Da, »Gospod je 
pravedan i ljubi pravednost« (Ps 10, 8). 

U toj božanskoj savršenosti objavio se i nastupio i sam 
Isus Krist. Već poglavita svrha, radi koje se druga božanska 
osoba uputila te kao Bog-čovjek Isus Krist provela život svuj 
na zemlji, bila je najčišći i najvelebniji izražaj pravednosti. 
Božja je naime pravednost zahtijevala, da joj se dade zado- 
voljština za neizmjerno tešku uvredu, kojom se naši praroditelji 
pobunili protiv Boga, zadovoljština poviše za sve grijehe svih 
ljudi na svijetu, Isus Krist je iz ljubavi prema nama i u ime 
raše glavom udovoljio zahtijevu Božje pravednosti, prikazav 
joj u zadovoljštinu sebe u svojoj krvavoj muci i smrti na križu. 
On kao svojevoljna nevina žrtva Božje pravednosti mora da- 
kle da bude naravski i sam najgorljiviji zastupnik i ljubitelj 
pravednosti uopće, To je provicao već Izaija o njemu govoreći: 
»Ne će suditi po tome, što oči vide niti će kazniti po tome, 
što se od drugih čuje, nego će po pravdi suditi siromasima 
i po pravici kazniti krotke u zemlji« (Iz 11, 3. 4). 

Pravednost zahtijeva, da se udovolji svakomu prem 
pravu, što ga ima. Takove pravednosti svijet bez Isusa Krista 
Botovo ne pozna. Bez Isusa Krista jao siromasima i slabima 
i neuvaženima! Bez Isusa Krista postoji ropstvo; ima roditelja, 
koji svoju dječicu bacaju ili prodaju; vlada nemilosrdnost i na- 
silnost, nijeti se neograničena čeznja za vlastitim interesom. 
Sjetimo se samo, što je učinio Herod s djecom u Betlehemu, 
a da nije bio kažnjen; što je drugi Herod učinio s Ivanom 
Krstiteljem, i opet, da ga nitko nije kaznio; kako je Pilat osu- 
dio Isusa na smrt, premda je znao, da je nedužan. Takva su 
djela bez Isusa Krista! Bio je upravo Isus Krist onaj, koji je u 
ljudski rod opet donio smisao za pravdu i samu pravednost. 
On je zavapio jao farizejima, jer su bili tvrdog srca; on je pro» 
ricao razorenje Jeruzalemu, koji nije htio, da se popravi; on. 
je označio veliku vrijednost malene milostinje siromašne udo- 

vice, a nikakovu vrijednost taštih velikih darova farizeja; on 
se zauzeo za pokajanu griješnicu a odbio je ohole književnike; 
on je pokazao, što se dogodilo rasipnom bogatašu, a što zapu. 
štenom Lazaru; on je upozorio, koliko vrijedi ponizna molitva 
griješnog carinika, a koliko ona licemjernog farizeja; on je na- 
javio, što čeka one, koji vrše djela milosrdja, a što one, koji ne 
će, da ih čine; što čeka one, koji živu prema zapovijedima 
i one, koji ih ne vrše; on je saopćio nagrade, koje su priprav- 
ljene vjernim slugama i kazne, koje su odredjene nevjernima, 
Svuda gledamo i vidimo u njemu učitelja pravednosti. »I div- 
ljahu se nauci njegovoj, jer ih je učio kao onaj koji ima vlast, 
a ne kao književnici« (Mk 1, 22). 

Tako je on, koji je umro kao žrtva Božje pravednosti, na- 
činio iz Crkve svoje kraljestvo pravednosti, gdje »nema ni 
Židova ni Grka, nema ni roba ni slobodnjaka, nema ni muško 
ni žensko, jer ste vi svi jedno u Kristu Isusu« (Gal 3, 28). 
U tome kraljestvu su i jedni i drugi samo djeca Božja, medju 
njima nema razlika ni narodnih ni društvenih ni prirodnih. 
Kau djeca Božja imaju svi ista prava na ljubav Božju, na ne- 
besku baštinu, na nebesku hranu te uopće na blago Isukrsto- 
vih zasluga, ista prava od pape do zadnjeg svetovnjaka. Po- 
stoje doduše razlike u vanjskom ustroju Kristove Crkve, jer 
Sa naše zemaljske prilike zahtijevaju, ali pred Bogom su svi 
članovi Crkve samo djeca Božja s istim pravima i dužnostima. 
Eto, kako divno je pravednost u tome kraljestvu provedena! 
Radi toga s udivljenjem opažamo, kako se pored svetih papa 
i biskupa takodjer inače u svijetu nepoznate redovnice dižu 
kao svetice na sjaj naših oltara, s njima prosti svećenici, lajici, 
udovice, pače i udate žene! 

Kao kraljestvo pravednosti Crkva se Katolička uvijek za- 
uzimala za prava slabih, nemoćnih i nenaoružanih protiv na- 
silju jakih. Ona je oslobodila djecu od samovolje očeve; ona 
digla ženu na visinu čovječeg dostojanstva; ona je otpravila 
ropstvo; ona je uvijek svako nasilje osudjivala. Ona se nikada 
nije strašila mogućnicima ovoga svijeta zavapiti: To ne smije- 
te, jer vam zakon Božji zabranjuje; nije se strašila, pozvati ih 
na pokoru i javnu naknadu, kad su se javno o zakon Božji ogri- 
ješili. Sv. Ambrozije je velikom caru Teodoziju zabranio ulaz 
u crkvu i zahtijevao od njega javnu pokoru, jer je bez istrage 
dao buntovnike u Solunu pogubiti te su radi toga mnogi ne- 
dužno zaglavili. I car je Teodozije pokoru prihvatio. Sveti papa 
Nikola I. štitio je zakonitu ženu kralja Lotara IL, kad ju je taj 
kralj zabacio, te se htio s drugom vjenčati. Borba je trajala 
mnogo godina, ali je Lotar morao popustiti. Za pravdu se je 
Crkva neustrašivo zauzimala protiv nasilnim carevima Hen- 
riku IV., Henriku V., Frideriku 1, Frideriku 1[., poviše protiv 
kraljevima u Francuskoj, Španjolskoj, Engleskoj i drugdje u 
srednjem vijeku. Nije se bojala ni Napoleona, kad ga je radi 

DI .. sd 
njegova nasilja izopćila iz svoga društva. U najnovije vrijeme 
doživjesmo mi glavom, kako se jedan Lav XIII zauzeo za rad- 
nike, koje su kapitalistička poduzeća počela iskorišćivati; do- 
čekasmo jednoga Pija X., koji prosvjeduje protiv nepravdi, koju 
su vlastodršci u Francuskoj na polju školske obuke počinjali; 
jednoga Benedikta XV., koji je svijetu doviknuo, da narodi ne 
umiru; da snose s gnjevom u srcu jaram, kad su poniženi i ga- 
ženi, te misle od roda do roda na osvetu i oslobodjenje; našega 
napokon Pija XL, koji za pravdu neprestano diže svoj glas i svoj 
prosvjed protiv vladajućima u Meksiku i u samoj Italiji! Da, 
Crkva je kao drugi Krist, kao kraljestvo Njegovo, utočište i do- 
movina pravde i pravednosti! Radi toga nastoji već od postan- 
ka svčga, da je slobodna, jer sama najbolje znade, da bez 
slobode ne bi mogla vršiti svoga uzvišenog zadatka, da štiti 
pravdu te da je prema svima bezobzirno pravedna. Blagodari- 
mo Bogu, jer smo članovi Crkve, kraljestva pravde i praved- 
nosti, i nastojmo, da imamo u svakom po- 
gledu beskrajno pouzdanje u njezine odlu. 
ke i odredbe, makar bi se moglo dogoditi 
da ih ne shvaćamo, makar bi mogli protivnici pisati 
i vikati, da Crkva ne računa s vremenom, s raznim potrebama 
ili osjećajima, jer da njezine odluke nijesu shodne, te im možda 
prigovarali, da su pače nepravedne. Ne, nikada ne ćemo pri- 
stati uz ovakve prigovore i klevete, jer jesmo i hoćemo biti 
uvijek duboko uvjereni, da vrijede riječi, što ih je Tobija 
upravljao k Bogu, i za kraljestvo Božje — Katoličku Crkvu: 
»Svi su tvoji putevi milosrdje i istina i pravda!« 


c) Kraljestvo ljubavi. 

Milosrdje je ljubav, te eto iste riječi nam već svjedoče, da 
je Kristova Crkva takodjer kraljestvo ljubavi. Pa i ne može 
da bude drugačije, jer smo čuli, da je prema nauci sv. Pavla 
Crkva tijelo Kristovo, pače sam Krist, a budući je Krist nosi- 
lac najveće, božanske ljubavi, mora da bude i njegova Crkva 
sijelo i kraljestvo ljubavi. 

Strašne su bile posljedice prvog grijeha i otpora naših pra- 
roditelja protiv Boga. Izgubili su prijateljstvo Božje i raj i ne- 
umrlost, a proklestvo je počelo pratiti život njihov i čitavog 
njihova potomstva. Umorstvo Abelovo — bratoubistvo Kajino- 
vo bila je prva užasna pojava neizmjernog jada ovog proklet- 
stva, Ljudski rod zaboravio je na Boga te se predao najgorim 
opačinama. Ljudi su postali »robovi grijeha« (Rim 6, 20), djavao 
bio je »vladar ovoga svijeta« (Iv 12, 31) pače, kako sv. Pavao 
veli »bog ovoga svijeta« (2 Kor 4, 4). Najveće je neznanje u 
vjerskim stvarima bilo svuda rašireno te poviše kao posljedica 
grijeha i najrazličitije nemoći. 

Ali pokazala se napokon »dobrota i čovjekoljublje našega 
Spasitelja Boga« (Tit 3, 4); »Bog je tako ljubio svijet, da je 

predao jedinorodjenog Sina svčga« (Iv 3, 16), koji »se javio, 
da razori djela djavolska (1 Iv 3, 8), »da grijehe naše uzme« 
(1 Iv 3, 5) »i da živo. svoj dade u otkup za mnoge« (MI 20, 28). 


djavolskog, te nas podigao u slobodu djece Božje.  Raskrio 
nam je predagocjeno znanje o Bogu i našim odnosima prema 
njemu — on sam je rekao uoči smrti svoje: »Ja sam se rodio 
i došao na svijet, da svjedočim istinu« (Iv 18, 37). Najčišća 
ljubav ga je uvijek poticala, da se kod svake prigode žrtvovao 
za griješnike, bijedne i nemoćnike, dok ga nije ista ljubav pro- 
pela na križ, »da umrije za sve« (2 Kor 5, 15). Sama ljubav je 
govorila iz njega, kad je svjedočio o sebi: »Ja sam pastir dobri, 
koji daje život svoj za ovce svoje« (Iv 10, 11); sama ljubav ga 
ie gonila, da »je učio svaki dan u hramu« (Lk 19, 47), kad je 
bio u Jeruzalemu, ili da »je polazio po svoj Galileji učeći u 
njihovim  zbornicama i propovijedajući evandjelje o  kralje- 
stvu« (Mt 4, 23). »Sav je narod dolazio k njemu« (Iv 8, 2) i 
»silan svijet pošao je za njim« (Mt 4, 25), a on pun neizmjerne 
ljubavi »liječio je svaku bolest i svaku nemoć u narodu« (Mt 4, 
23), i kad su k njemu priveli »sve bolesne, koji su trpjeli od 
različnih bolesti i muka, i opsjednute i mjesečnjake i uzete, 
izliječio ih je sve« (Mt 4, 24). Na same riječi Isusove saopćili 
su Ivanu Krstitelju: »Slijepi progledaju, hromi hode, gubavi se 
čiste, gluhi čuju, mrtvi ustaju, siromašnima propovijeda se 
evandjelje« (Lk 7, 22); a sv. Matej pripovijeda, »da se silan 
svijet divio, videći nijeme gdje govore, kljaste zdrave, hrome 
gdje hodaju, slijepe gdje gledaju« (Mt 15, 31). Najnježnija je 
ljubav govorila iz njega: »Žao mi je naroda« (Mt 15, 32), kad 
je vidio, da narod gladuje i nasitio ga kruhom, što ga je ču- 
desno razmnožio. Plakao je sa žalosnima. Ali najveću ljubav 
gojio je prema griješnicima. »Ja ne dodjoh da zovem praved- 
nike, nego griješnike«, rekao je sam. Na nje je mislio, kad je 
uoči smrti svoje ustanovio presveti Oltarski Sakramenat; za 
nje je molio na križu: »Oče, oprosti im, jer ne znadu, što čine« 
(Lk 23, 34) te je još u zadnjem času na istome križu od veli- 
kog griješnika, od ubojice, koji se je kajao za svoje grijehe, 
učinio svčca, obećavši mu: »Zaista ti kažem, danas ćeš biti 
sa mnom u raju«, 

Da, Isus Krist nam je najveća, najčišća ljubav! A ono, što 
je bio on, htio je takodjer da bude njegovo kraljestvo — Ka- 
tolička Crkva: »Jer sam vam dau primjer« — to su njegove 
riječi — »kako ja činih vama, tako i vi da činite« (Iv 13, 15). 
»Novu vam zapovijed dajem, da ljubite jedan drugoga, kao što 
sam ja ljubio vas, da se i vi ljubite medju sobom« (Iv 13, 34). 
Tu je zapovijed preuzela Crkva kao najmiliju baštinu iz ruku 
Isusovih i tako je ona od svega početka divno kraljestvo naj- 
sjajnije ljubavi: ljubavi prema Isusu, prema istini, prema iskr- 
njemu, Milijuni mučenika su dali život svoj, jer su ljubili Isusa 

i njegovu istinu; nebrojene čete propovijednika i misijonara 
su iz iste ljubavi žrtvovali i žrtvuju se za Isusa i njegovu istinu; 
nepregledni se redovi redovnika i redovnica odrekli i odriču 
svijeta i svih njegovih ugodnosti radi Isusa, da u samoći i za. 
boravljenosti živu i rade samo radi toga, jer vole Isusa i nje- 
dovu istinu. Kad gledamo na svu ljubav, što se u Crkvi Kato- 
ličkoj pokazala i pokazuje, čini se kao da gledamo na neiz- 
mjerno more bez brijega i kraja. A to more postaje sve veće 
i širi se sve više, kad gledamo takodjer na onu ljubav, koja se 
iz iste Crkve Katoličke izlijevala i izlijeva na ljudski rod bez 
razlike narodnosti i vjere, kraja i vremena. 


Već se o prvim kršćanima kaže: »A u mnoštvo onih, koji 
vjerovaše, bijaše jedno srce i jedna duša« (Dj Ap 4, 32). »Te- 
čevinu su i imanje prodavali i dijelili svima, kako je koji tre- 
bao« (Dj Ap 2, 45). Skoro je morala poganska okolina, koja je 
bila sama puna svake nepravde, bez srca i okrutna (Rim i, 
29, 31), najvećim udivljenjem kliktati: »Gledajte, kako se me- 
djusobno ljube« (Tertull. Apolog c. 39). Novo evandjelje do- 
nosilo je oslobodjenje robovima, pomoć siromasima, pouzdanje 
zapuštenima, utjehu bolesnicima, suzbijalo je krutost, strogo 
osudjivalo nasilje nad rodjenom i nerodjenom djecom, štitilo 
čast i dostojanstvo žene. Ljubav se širila sve više po svijetu. 
Sredinom trećeg stoljeća nastala je u Aleksandriji velika kuga: 
pogani su ostavljali najdraže svoje, bacali su svoje bolesnike 
i umiruće na polje, svi su bili puni straha da se ne zaraze; 
kršćani se naprotiv žrtvovali jedan za drugoga, i premnogi su 
umrli od zaraze i radi svoje ljubavi prema bolesnicima, strah 
im je bio nepoznata stvar (Euseb. Hist. EccL VII, 22). Ta se 
slika opetovala i opetuje se svuda, gdje se javlja kraljestvo 
ljubavi — naša sveta Katolička Crkva. Tko može, da nabroji 
sva djela milosrdja i ljubavi, što su u toku dugih stoljeća izašla 
PO njoj? Sjetite se samo na nepregledne redove naših sestara 
milosrdnica, naših školskih sestara, naših brojnih muških i 
ženskih redova i kongregacija, koje žrtvom svoga rada i svo- 
jih molitava i sv6ga života, promiču duhovna i tjelesna dobra 
iskrnjega; sjetite se na mnogobrojna udruženja, na konferencije 
sv. Vinka Paulskog, sv. Elizabete i t. d.; na mnogobrojna mi- 
sijska udruženja, koja se sva posvećuju ljubavi prema iskrnje- 
mu, A tko može prebrojiti ono, što pojedini kršćani čine radi 
Boga za svoga bližnjega? Koliko je utjehe donijela Crkva za 
vrijeme svijetskog rata bijednim zarobljenicima, djeci i siro- 
mašnim obiteljima! Kako se moramo diviti ljubavi sv. Oca 
Pape Pija XL, koji se kod svake prigode zauzimlje za prava 
Isusa Krista, za čistoću objavljenih istina i za to, da i mi preg- 
nemo, kako bismo našu po vjeri nesjedinjenu braću što više 
upoznavali, štovali, zavoljeli, pa im s molitvom pomogli, da se 
sjedine s Petrom i njegovim nasljednikom. 

Črkva naša, to vidljivo kraljestvo ljubavi, predstavlja še, 
to jasno gledamo baš po ljubavi, kao drugi Krist! I ona je dobri 
pastir koji daje život svoj za ovce svoje, i ona zalazi od kraja 
u kraj, koliko medju Eskime u ledenoj Alaski, toliko medju 
crnce u vrućoj Alrici, u pustinje i u prašume, te nosi svijetlo 
istine u iminu neznanja, praznovjerja i zabluda, te pruža po- 
moć bijednima, zapuštenima, djeci, siromasima i bolesnicima; 
i ona umire u svojim izaslanicima sada za prava Božja, sada 
u službi istine, sada u službi iskrnjega, uvijek nastavljajući ži- 
vot Isusu Krista te svuda po svijetu svjedoči, da je ona doisia 
tijelo Njegovo, kraljestvo Njegove ljubavi. 


++. 


Nama pak, koji smo dijelovi toga tijela, ne preostaje drugo 
nego da s tim tijelom takodjer živimo, čvrsto vjerujući u sve 
objavljene istine, postojano vršeći pravdu, t. j. zapovijedi Božje 
a sv. Crkve, uvijek spremni, da bude naša ljubav prema Bogu 
i iskrnjemu živa i djelatna. Ne strašimo se nikada poteškoća, 
koje se dižu od naših zlih sklonosti, ili od vanjskog svijeta, od 
sablažnjivog društva i protivnika naše svete Crkve, Ne stra- 
šimo se, velim, jer u kraljestvu Božjem pruža nam se bogatstvo 
upravo nebeskih prava, da možemo ne samo Isusu ostati vjer- 
ni, nego i njemu biti sve sličniji. : 


3. Naša prava i naše dužnosti. | 


Nije isključeno, da ste u svojem dojakošnjem životu bili 
toliko nesrećni, da ste možda i s teškim grijesima Boga uvri- 
jedili. Teški grijeh prouzrokuje, da kršćanin izgubi milost po- 
svećujuću, koja sačinjava svrhunaravni život naših duša. On 
postane mrtvo udo na tijelu Kristovom, a ta smrt je za nj naj- 
veća nesreća. Ali premda mu je duša u životu milosti radi 
smrtnoga grijeha mrtva, i mrtva takodjer za život u raju, ipak 
ostaje po vjeri dio tijela Kristova. Pomoću vjere može mu duša 
uvijek uskrsnuti na život milosti. Naš se je nebeski Spasitelj 
pobrinuo za predivno sredstvo u sakramentu sv. pokore da 
može svaki griješnih po raskajanoj ispovijedi i iskrenom poka- 
janju opet polučiti svrhunaravni život te se sjediniti s Kristom i u 
duši istoga života. Cijenite dakle sv. ispovijed! Ona je prvi plod 
muke i smrti Isukrstove. Na sam nam je dan svoga uskrsnuća 
naš predobri Spasitelj taj plod izručio, da nam bude jako sred- 
stvo k polučenju pravog mira, k ostvarenju i održanju ljubavi 
prema Bogu i prema iskrnjemu. Sv, ispovijed je jedno naše 
divno upravo božansko pravo, što ga imamo kao članovi kra- 
ljestva Kristova, Služite se često tim pravom, služite se s ujim 
kod svake prigode! 

Djeca će Vam postati dobra, predragi roditelji, ako idu 
često na sv. ispovijed, Ali trebalo bi da idu k ispovijedi barem 
Svaki mjesec, Naravski, da je najbolje, da ih na to vi sami svo- 

im vlastitim izgledom potičete. Služite se tim pravom vi svi 
ko imate ika teživu one zle navike, da psujete. i ra 
i hulite na Boga i druge svete stvari! Budite sigurni, da ete 
se u kratko vrijeme ostaviti ovog griješnog govorenja i psova- 


nja, ako se poslužite s čestom svetom ispovijedi, no slo 
staje da k ispovijedi idete jedan ili dva ili tri puta na godinu. 
ta. Služite se tim pravom vi 


nego ispovijed Vaša mora biti čes . se X 
svi, koji ste opterećeni s raznim napastima i zlim sklonostima. 
i koji se borite protiv grijeha nečistoće. Česta će vas dobra 
sv. ispovijed sigurno okrijepiti te dignuti na puteve lijepih kr- 
šćanskih krijeposti. O koliko neizmjerno bogatstvo vam je 
dao dragi Bog u pravu na sv. ispovijed! Ne zaboravite fa 
nigdje i nikada i služite se s njim da budete u kraljestvu Kri- 
stovu, u svetoj Katoličkoj Crkvi, odlični dobri sveti članovi 
njegovi! 

Još divnije imamo pravo u presvetoj Euharistiji. U njoj je 
prisutan vod prilikom kruha sam naš Gospodin Isus Krist. 
Radi nas je htio, da ostane u našoj sredini do konca svijeta. 
Imamo ga kod svete mise i u svetoj pričesti. On želi, da bude 
naš kod sv. mise i u svetoj pričesti. Naš je kod sv. mise kada- 
fod pobožno prisustvujemo pri sv. misi, te svoje nakane i 
svoje molitve sjedinjujemo s Njime, koji se na oltaru za nas 
prikazuje Ocu nebeskomu. Još više je naš, kada kod sv. pri- 
česti dolazi u duše naše, da »ostaje u nama i mi u njemu« (Iv 
6, 57). Nema bolje i uspješnije molitve od one, koiu kod sv. mi- 
se sjedinjujemo sa Spasiteljem našim na oltaru. On je rekao: 


.»Ako li što zamolite u mene u moje ime, ono ću učiniti« (Iv 


14, 14), a eto, najljepša prigoda, da ga što zamolite, i da budete 
uslišani, pruža vam se kod sv. mise. U svetoj pak pričesti nu- 
dja nam se »kruh života« — t. j. sam Isus Krist —, »Kruh, koji 
s neba silazi, da tko od njega jede, ne umre« (Iv 6, 48. 50). To 
je hrana za naše duše, za koju toliko puta molimo: »Kruh naš 
svakidanji daj nam danas«, a na koju toliki zaboravljaju! Ali 
sada treba da zapamtimo, da je i ta vrhunaravna duhovna hra- 
na naše pravo. 

Nijesmo toga prava nikada zaslužili, pače mi smo tog pra- 
va potpuno nevrijedni. Bio je sam Bog Isus Krist koji je htio, 
da bude hranom našim dušama i da imamo pravo, da ga kao 
hranu za naše duše uživamo. Samo on je mogao to učiniti, koli 
je ljubav sama (1 Iv 4, 16), »jer je on blag nezahvalnima i zli- 
ma (Lk 6, 35), te je htio, da nam otkrije neizmjernost ljubavi 
svoje ne samo tim, što je dao svoj život za naše otkupljenje, 
nego i tim, što je odredio svoje presveto tijelo i svoju presvetu 
krv za hranu vašim dušama. O »ljubimo mi Boga jer nas je on 
najprije ljubiol« (Iv 4, 19). 

To ćemo dokazati tim, da se brižno služimo pravom, koje 
nam je dao, da naime rado idemo i na sedmične dane na sv. 
misu te pristupamo kadagod nam moguće, k svetoj pričesti, 

Harnost prema Bogu je naša sveta dužnost; to je najmanje, 
što mu svaki od nas mora da dade! Harnošću na tome polju, da 
se to jest rado i često služimo nebeskim pravima, što ih ima. 
mo u svetim sakramentimr. a osobito u svetoj ispovijedi i sve. 
toj pričesti, pokazat ćemo ne samo da cijenimo ljubav Božju 
prema nama, nego da i mi ljubimo svoga božanskoga dobro- 
tvora te da smo svijesni, da je Crkva Njegova, Crkva naša 
Katolička kraljestvo i domovina svetosti. Radi toga vrijede i za 
nas riječi, što ih je jednom Bog Izraelu govorio: »Ti si narod 
svet Gospodinu Bogu svojemu, i on je tebe izabrao, da mu bu- 
e maki osobit izmedju svih naroda, koji su na zemlji« (5 Mojz 

Ali kao svetomu narodu ne samo da je naša dužnost, da 
smo Bogu za njegova dobročinstva zahvalni i da rado i često 
uzimamo darove, što nam ih danomice pruža, nego moramo 
takodjer, da Njemu i kraljestvu Njegovu — našoj Crkvi Ka- 
toličkoj vjerno služimo i njoj da vjerni do smrti ostanemo! 

Pa to se, kazat ćete, razumije samo od sebe. Da, istina, to 
se razumije samo od sebe; radi toga shvatit ćete na prvi mab 
cno, što slijedi: 

Mnogi od Vas putuju u svijet radi zarade. Od srca želim 
svima, da ih svuda prati blagoslov Božji, ali baš, da sa sigur- 
rošću poluče taj blagoslov, dovikujem im: Ne zaboravite 
nigdje u tudjinstvu sv. Crkve Katoličke. Neka bude prva Vaša 
briga. da svagdje najprije potražite crkvu u kojoj se obavlja 
sv. misa, u kojoj se dijeli sv. pričest, u kojoj se pruža prigoda 
za sv. ispovijed. Ne zaboravite nigdje, da Vas svuda kao kod 
kuće vežu sve zapovijedi Božje i zapovijedi sv. Crkve, te da 
nema blagoslova Božjega, ako te zapovijedi teško kršite. Na- 
stojte radi toga, da se svuda često služite svetim pravima, koja 
su Vam prije bila obrazložena, svuda u Jugoslaviji, u svakoj 
službi i na svakome mjestu, isto tako u Americi, Kanadi pa 
makar u samoj Australiji; jer svuda ima kraljestvo Božje, te 
s njim katoličkih crkava i katoličkih svećenika! 

Vjernost prema Crkvi Katoličkoj, u kojoj su djedovi naši 
umirali kroz više nego hiljadu godina te se sada nalaze, kako 
se uiamo. u vebu skupljeni oko glave njezine, Gospodina Isusa 
Krista, vjernost prema toj Crkvi, opetujem, mora da bude naše 
geslo osobito onda, kad dolaze zavodnici te počmu klevetali 
našu sveju Crkvu, zlo govoriti o njoj, zlo govoriti o njezinom 
poglavaru rimskome papi, zlo govoriti o biskupima, svećenici- 
ma, redevvicima, zlo govoriti o njezinim naukama. Daleko s 
čovjekom, koji ovako govori, i premda ti je možda blizu i mio, 
kao oko ivoje »izvadi ga i baci ga od sebel« (Mt 18, 9). Sv. Ivan 
apostol, apostol ljubavi, naročito veli i pozivlje vjernike: »Ako 
tko dolazi k vama i ove nauke ne donese — t. j. nauku pošto- 
vanja i ljubavi prema Crkvi Katoličkoj —, ne primajte ga u 

kuću i ne kažite mu zdravol« (2 Iv 10). Iz istoga razloga klonite 
se svih listova, koji šire zabunu i nepovjerenje protiv Kato- 
ličke Crkve i Rimskoga Pape! Nema vjernosti prema Kristu i 
Njegovoj Crkvi u čovjeku, koji se lakoumno takove listove 
pretplaćuje te ih čita! m 

U današnje se doža donose zakoni u parlamentima. koji 
se odnose na razna prava Crkve, na odgoj djece i na škole. 
na ženidbu i t, d. Mnogo, mnogo puta se dogadja, da ti zakoni 
vrijedjaju prava Crkve, pače su povodom, da se Crkva progo- 
ni, kako to sada opažamo u Meksiku. Ali znajte, u parlamen- 
tarnim državama prave zakone narodni poslanici, a poslanike 
biraju državljani, koji imaju bin.čko pravo. Medju Vama ima 
mnogo onih, koji imaju to biračko pravo. Jasno je. da je nji- 
hova sveta dužnost, da se kod svakih izbora; a osobito kod 
izbora za parlamenat najprije tačno obavijeste, kakovo stano- 
vište zauzimlje jedna ili druga stranka dotično kandidat, za 
koga će glasovati. prema Crkvi i njezinim pravima. Samo ne- 
zvalica i djetinjast čovjek glasovat će za stranku ili kandidata, 
čila načela ne pozna. Ako pak dozna, da je stranka odnosno 
njezin kandidat već pokazao, da je protivnik Crkve i njezinih 
svetih prava, da je hulio na Crkvu, na papu, ra biskupe. na 
katoličko svećenstvo, ne smiie mu nikada dati svoga glasa. 
To je dužnost svakoga katolika u svakoj državi! To ie dakle 
dužnost i Vaša u našvi državi, jer inače radite na izdajstvu 
kraljestva Božjega. Vaša je to dužnost takodjer radi viernosti, 
koju valja da nosite samoj državi, jer treba pamtiti, da posla- 
nik, koji radi u parlamentu oko zakona protiv kraliestva Božje- 


. ga i njegovih prava ne radi nikada ni na korist države ni na 


korist naroda. To svjedoči Bog sam navještajući: »Ako Gc- 
spodin ne će graditi doma, uzalud se muče koji ga grade; ako 
se će Gospodin čuvati grada uzalud ga čuvaju koji ga straže« 
(Ps 126, 1), te još jasnije na drugome mjestu: »Moab će se 
istrijebiti, da ne bude narod, jer se podiže na Gospodina« 
(Jer 48, 42) 

Upozoriti moram ovom prigodom takodjer na neke poja- 
ve, koje se opažaju, a dolaze k nama iz strano$ svijeta osobito 
u ljetvo doba preko naših kupališnih mjesta, na pr. pojave u 
ženskoj nošnji, koje se nikako ne slažu sa zahtijevima i propi- 
sima kral'estva Isusa Krista; pored toga čuju se i glasine o mo- 
dernim plesovima, koji da se pomalo uvlače i u nekojim kra. 
jevima raše biskupije. Predragi vjernici, lijepo Vas molim, da 
odbacite od sebe sve što ne odgovara poštenim starim običa- 
ievima. koje ste baštinili od svojih otaca. U posebnom ću se 
pismu prigodno osvrnuti na pomenute pojave, koie nikako 
ne odgovsraju značalu djece Božje u kraljestvu Kristovu. 


... 


Ovo imajući pred očima blagodarimo danomice Bogu, što 
se nalazimo u kraljestvu Božjem — u krilu svete Katoličke 

Crkve, Kako mora svaki od nas da vazda i harnim srcem po- 
vikuje: »Kako mili su stanovi tvoji, Gospodine nad silamal« 
(Ps 83, 1). Ti stanovi nam govore, da smo djeca Božja, najuže 
sjedinjena u jedno tijelo s glavom svojom Isusom Kristom! On 
nam kao svijetlo svijeta otkriva svu istinu, da možemo sretno 
i mirno živjeti na zemlji i ujedno sebi što ljepše pripravljali 
zalog neumrlosti za život vječni; On je »sunce pravde« »Mal 
4, 2), koji ne će da pregleda ni čašu hladne vode, kojom tko 
napoji jednoga od malenih, da mu ne bi propala plaća (Mt 
10, 42); On je Bog ljubavi, hrana naše neumrlosti, On je naše 
sve! Da, sve nam je On u Crkvi našoj Katoličkoj, koju kao 
majku naše svetosti i samo kraljestvo svetosti svim srcem štuj- 
mo i ljubimo i kojoj hoćemo do smrti vjerno služiti!  »Blago 
onim, koji žive u domu tvom!« (Ps 83, 4), kliče prorok David, 
Mi živimo u domu tome! Od srca Vam želim, da ste u domu 
tome sretni i blagosloveni u ime # Oca i # Sina i t Duha 
Svetoga. Amen, 


U Krku, na Svjećnicu, dne 2, februara 1927. 


t JOSIP, biskup. 

